Blaze7451/Wiki-th-20250601 huggingface dataset:
การแตกตัวด้วยแสง

การแตกตัวด้วยแสง (Photodisintegration (หรือที่เรียกว่า การแปรธาตุด้วยแสง (phototransmutation) เป็นกระบวนการทางฟิสิกส์ที่รังสีแกมมาพลังงานสูงอย่างยื่งยวดถูกดูดซึมโดยนิวเคลียสและทำให้มันเข้าสู่สภาพตื่นตัวซึ่งจะสลายตัวทันทีโดยการปลดปล่อยอนุภาคย่อยออกมา. โปรตอน, นิวตรอนหรืออนุภาคแอลฟาเดี่ยว ๆ จะถูกเคาะอย่างมีประสิทธิภาพให้หลุดออกจากนิวเคลียสโดยรังสีแกมมาที่กำลังเข้ามา การแตกตัวด้วยแสงเป็นปฏิกริยาดูดซับพลังงาน (endothermic) สำหรับนิวเคลียสของอะตอมที่เบากว่าเหล็กและบางครั้งก็เป็นปฏิกริยาปลดปล่อยพลังงาน (exothermic) สำหรับนิวเคลียสของอะตอมที่หนักกว่าเหล็ก. การแตกตัวด้วยแสงเป็นผู้รับผิดชอบสำหรับการสังเคราะห์นิวเคลียสของอย่างน้อยบางองค์ประกอบที่อุดมไปด้วยโปรตอนและหนักผ่านทางกระบวนการพีที่จะเกิดขึ้นในซุปเปอร์โนวา

**การแตกตัวด้วยแสงของดิวทีเรียม**
ปฏิกิริยาการแตกตัวด้วยแสงดังต่อไปนี้

ได้ถูกนำมาใช้โดยเจมส์ Chadwick และ มอริซ Goldhaber ในการวัดความแตกต่างของมวลระหว่างโปรตอนและนิวตรอน การทดลองนี้พิสูจน์ให้เห็นว่านิวตรอนไม่ได้เป็นสภาวะผูกพันของโปรตอนและอิเล็กตรอน ตามที่ได้ถูกเสนอโดยเออร์เนสต์ รัทเทอร์ฟอร์ด

**การแตกตัวด้วยแสงของเบริลเลียม**
การแตกตัวด้วยแสงของเบริลเลียมโดยรังสีแกมมาที่ถูกปล่อยออกมาโดยพลวง-124 ถูกนำมาใช้เป็นแหล่งที่มาสำหรับนิวตรอนความร้อน

**ไฮเปอร์โนวา**
ในการระเบิดของดวงดาวที่มีขนาดใหญ่มาก (มากกว่าหรือเท่ากับ 250 ของมวลของดวงอาทิตย์) การแตกตัวด้วยแสงเป็นปัจจัยสำคัญอย่างหนึ่งในเหตุการณ์ซูเปอร์โนวา ในขณะที่ดาวมาถึงจุดสิ้นสุดของชีวิต มันจะมีอุณหภูมิและความดันถึงจุดที่ผลกระทบจากการดูดซับพลังงานของการแตกตัวด้วยแสงจะลดความดันและอุณหภูมิภายในแกนของมันเองลงชั่วคราว นี่เป็นสาเหตุให้แกนกลางเริ่มต้นที่จะยุบตัวเนื่องจากพลังงานถูกนำออกไปโดยการแตกตัวด้วยแสง และแกนกลางที่กำลังยุบนำไปสู่​​การก่อตัวของหลุมดำ ส่วนหนึ่งของมวลจะหนีออกไปในรูปแบบของเจ็ตสัมพัทธ์ (relativistic jets)ซึ่งอาจมีการ "พ่น" โลหะชิ้นแรกในจักรวาล

**ฟิชชันด้วยแสง**
ฟิชชันด้วยแสง (Photofission) เป็นกระบวนการที่คล้ายกันแต่แตกต่างกัน ในที่ซึ่งนิวเคลียส หลังจากมีการดูดซับรังสีแกมมา จะเริ่มปฏิกิริยานิวเคลียร์ฟิชชัน (แยกเป็นสองชิ้นที่มีมวลเกือบเท่ากัน)

**อ้างอิง**
หมวดหมู่:การสังเคราะห์นิวเคลียส
หมวดหมู่:ฟิสิกส์นิวเคลียร์
เรย์ (สตาร์ วอร์ส)

เรย์ (Rey) ชื่อจริง เรย์ สกายวอล์คเกอร์ เป็นตัวละครในสตาร์ วอร์ส แสดงโดยเดซี ริดลีย์ ซึ่งเป็นตัวละครหลักของสตาร์ วอร์ส ไตรภาคต่อ ปรากฏตัวครั้งแรกในภาพยนตร์เรื่องสตาร์ วอร์ส: อุบัติการณ์แห่งพลัง เรย์มีอาชีพเก็บขยะขายบนดาวจัคคู ในวัยเด็กเธอถูกทอดทิ้งไว้บนดาวจัคคูเพียงคนเดียว ซึ่งผู้ที่นำเธอมาปล่อยบอกไว้ว่าจะกลับมารับเธอ เรย์ใช้ชีวิตอยู่ไปวัน ๆ จนกระทั่งเธอเจอกับบีบีเอท ก่อนที่ยานไทไฟเตอร์ของปฐมภาคี ที่ฟินน์ และโพ ดาเมรอน ใช้หลบหนีมาตกบนดาวจัคคู และฟินก็พบกับเธอโดยบังเอิญ ทั้งคู่ต้องหลบหนีการตามล่าของปฐมภาคีด้วยกันจนทำให้เกิดความสนิทสนมกันมากขึ้น ด้วยเหตุผลบางอย่างเรย์ค้นพบว่า เธอมีความสามารถในการใช้ "พลัง" เช่นเดียวกับเจได ทั้งๆที่ไม่เคยรับการฝึกโดยตรง ทำให้ไคโล  เร็น เกิดกลัวว่าเธอจะกลายเป็นศัตรูที่ยากจะต่อกรด้วย เรย์ดั้นด้นเดินทางข้ามกาแลกซีไปหา ลุค สกายวอล์กเกอร์ เพื่อขอฝึกวิชาในศิลปะเจได ซึ่งในตอนแรกลุคไม่ยอมฝึกให้เธอเพราะหวาดกลัวความล้มเหลว แต่เมื่อเห็นความมุ่งมั่นของเธอ ลุคจึงยอมถ่ายทอดวิชาให้ แต่แล้วเรย์ก็สัมผัสได้ว่ายังมีความดีในตัวของไคโล เร็น โดยที่ลุคไม่เห็นด้วย จึงเกิดการโต้เถียงกัน สุดท้ายแล้วเธอจึงแยกตัวจากลุคมา เรย์ยังมีพลังความสามารถพิเศษที่แตกต่างจากเจไดคนอื่นๆ ด้วยการเชื่อมโยงแห่งพลังของเธอและไคโล  เร็น ทำให้ก่อเกิดพลังแห่งชีวิตรูปแบบใหม่ที่สามารถรักษาสรรพชีวิตได้ และนอกจากนั้นชาติกำเนิดที่แท้จริงของเธอคือหลานสาวของจักรพรรดิ ชีฟ พัลพาทีน และถือเป็นทายาทสืบทอดโดยตรง ตามประวัตินั้น จักรพรรดิพัลพาทีนมีบุตรชายคนหนึ่ง ที่ได้แต่งงานกับหญิงสาวคนหนึ่งจนตั้งครรภ์ และคลอดเรย์ออกมาในช่วงหลังยุทธการที่ดาวจัคคู บิดาของเรย์รู้ดีว่าจักรพรรดิพัลพาทีน ผู้ซึ่งเป็นบิดาของตนตั้งใจที่จะให้เรย์ ซึ่งเป็นผู้มีสัมผัสในพลัง มาเป็นผู้สืบทอดซิธลอร์ดแทนตน ตัวเขาไม่ต้องการดังนั้น จึงได้นำเรย์ไปซ่อนที่ดาวจัคคูและหลบหนีไป แต่จักรพรรรดิพัลพาทีนรู้ทันจึงได้ส่งโอชิ ซึ่งเป็นซิธมือสังหารไปตามล่าจนพบ และบีบเค้นให้เปิดเผยที่ซ่อนของเรย์ แต่บิดา-มารดาของเรย์ไม่ยอมบอก ทำให้โอชิทำการปลิดชีพทั้งคู่เสีย
เมื่อเรย์ปราบจักรพรรดิพัลพาทีนได้สำเร็จ เธอเดินทางไปยังดาวทาทูอีนที่เป็นดาวบ้านเกิดของลุค สกายวอล์คเกอร์ และได้ไปที่บ้านตระกูลลาร์ส(ที่ลุคเคยอาศัยอยู่ตั้งแต่ยังแบเบาะ) ซึ่งถูกทิ้งร้างมานานนับสามสิบกว่าปี ตั้งแต่   ลุคเดินทางออกจากดาวทาทูอีน เธอนำกระบี่แสงทั้งสองเล่มซึ่งเป็นลุคสกาย วอล์คเกอร์ และเลอา ออร์กานามาฝังดินใกล้กับบริเวณบ้าน  และได้อุทิศตนโดยรับนามสกุลใหม่ในฐานะ สกายวอล์คเกอร์

**อ้างอิง**

**แหล่งข้อมูลอื่น**
  Rey in the Official StarWars.com Encyclopedia
หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นอัศวินหญิง
หมวดหมู่:ตัวละครที่เป็นนักรบหญิง
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
ตำบลบัวใหญ่ (อำเภอนาน้อย)

บัวใหญ่ เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกของอำเภอนาน้อย มีองค์กรปกครองส่วนท้องถิ่น คือ องค์การบริหารส่วนตำบลบัวใหญ่ ครอบคลุมพื้นที่ตำบลบัวใหญ่ทั้งตำบล

**อาณาเขต**
 ทิศเหนือ ติดต่อกับตำบลน้ำตก- ทิศตะวันออก ติดต่อกับตำบลนาน้อย- ทิศใต้ ติดต่อกับตำบลสันทะ- ทิศตะวันตก ติดต่อกับอำเภอร้องกวาง จังหวัดแพร่

**หมู่บ้าน**
แบ่งการปกครองออกเป็น 8 หมู่บ้าน ได้แก่- หมู่ 1 บ้านอ้อย- หมู่ 2 บ้านใหม่มงคล- หมู่ 3 บ้านนาแหน- หมู่ 4 บ้านทัพม่าน- หมู่ 5 บ้านนาไค้- หมู่ 6 บ้านต้นม่วง- หมู่ 7 บ้านสันพยอม- หมู่ 8 บ้านหนองห้า

**อ้างอิง**

**แหล่งข้อมูลอื่น**
  เว็บไซต์องค์การบริหารส่วนตำบลบัวใหญ่ date=2021-05-05 
บัวใหญ่
บัวใหญ่
ตำบลน้ำตก (อำเภอนาน้อย)

น้ำตก เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกเฉียงเหนือของอำเภอนาน้อย

**ประวัติ**
เดิมตำบลน้ำตกเป็นหมู่ 10–12 ของตำบลนาน้อย ได้แยกการเป็นตำบลเมื่อ พ.ศ. 2524 และแยกการปกครองเป็น 5 หมู่บ้าน คือ หมู่ที่ 1–5 เมื่อ พ.ศ. 2526 และแยกเพิ่มอีก 2 หมู่ คือ หมู่ที่ 6 และ 7 เมื่อ พ.ศ. 2531 ที่ชื่อว่าตำบลน้ำตกเพราะเดิมเอกลักษณ์ปากทางเข้าตำบลมีน้ำตกที่ไหลตลอดปี ซึ่งเป็นจุดจอดรถประจำทาง แต่ปัจจุบันเนื่องจากมีการถางป่าทำไร่ข้าวโพด น้ำจึงแห้งไป

**อาณาเขต**
 ทิศเหนือ ติดต่อ ตำบลแม่สาคร อำเภอเวียงสา- ทิศตะวันออก ติดต่อ ตำบลนาน้อยและตำบลศีรษะเกษ- ทิศใต้ ติดต่อ ตำบลบัวใหญ่และตำบลนาน้อย- ทิศตะวันตก ติดต่ออำเภอร้องกวาง จังหวัดแพร่

**การแบ่งเขตการปกครอง**

**การปกครองท้องที่**
แบ่งการปกครองออกเป็น 7 หมู่บ้าน ได้แก่- หมู่ 1 บ้านพืชเจริญ- หมู่ 2 บ้านน้ำพุ- หมู่ 3 บ้านน้ำสระ- หมู่ 4 บ้านวังกอก- หมู่ 5 บ้านเปา- หมู่ 6 บ้านไทยงาม- หมู่ 7 บ้านพืชมงคล

**การปกครองส่วนท้องถิ่น**
 องค์การบริหารส่วนตำบลน้ำตก ครอบคลุมพื้นที่ตำบลน้ำตกทั้งตำบล

**อ้างอิง**
น้ำตก
น้ำตก
ปลาขิ้ง

ปลาขิ้ง หรือ ปลาขิ่ง (Chagunius baileyi) ปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีลำตัวแบนข้างเล็กน้อย หัวค่อนข้างโต ปากกว้างและริมฝีปากหนา มีหนวด 2 คู่ ตาโตอยู่ค่อนไปทางด้านบนของส่วนหัว ส่วนแก้มกว้างทำให้ส่วนหัวดูค่อนข้างสูง เกล็ดมีขนาดเล็กหลุดง่าย มีเกล็ดตามแนวเส้นข้างลำตัว 42-45 แถว ลำตัวสีเงินเจือชมพูอ่อน ๆ เหนือครีบอกมีแถบสีดำตามแนวตั้ง ครีบทุกครีบเป็นสีเหลืองอ่อน ปลายครีบหางมีแต้มสีแดงปนส้มทั้ง 2 แฉก
มีความยาวเต็มที่ไม่เกิน 40 เซนติเมตร เป็นปลาที่กินพืชน้ำและตะไคร่น้ำเป็นอาหาร มีพฤติกรรมอาศัยอยู่รวมกันเป็นฝูงขนาดเล็กในแหล่งน้ำไหล  พบกระจายพันธุ์ในประเทศพม่า และแม่น้ำสาละวินซึ่งเป็นพรมแดนระหว่างไทยกับพม่า จัดเป็นปลาเพียงชนิดเดียวในสกุล Chagunius ที่พบได้ในประเทศไทย
ค้นพบครั้งแรกทางวิทยาศาสตร์ที่ห้วยแม่ละเมา บ้านแม่ละเมา อำเภอแม่สอด จังหวัดตาก ที่พิกัด 16°48’N, 98°44’E, โดยที่คำว่า Chagunius ดัดแปลงมาจากคำว่า "คากูนี (chaguni)" ซึ่งเป็นภาษาถิ่นที่เรียกปลาสกุลนี้ในรัฐพิหาร ประเทศอินเดีย และ baileyi ตั้งขึ้นเพื่อเป็นเกียรติแก่นักมีนวิทยาชาวอเมริกัน รีฟ เอ็ม. ไบเลย์
นิยมเลี้ยงเป็นปลาสวยงาม

**อ้างอิง**

**แหล่งข้อมูลอื่น**
 รูปและข้อมูลเพิ่มเติม
โรแบร์โต เบนิญญี

โรแบร์โต เรมีโจ เบนิญญี (Roberto Remigio Benigni; เกิด 27 ตุลาคม ค.ศ. 1952) เป็นนักแสดง นักแสดงตลก นักเขียนบท ผู้กำกับภาพยนตร์ชาวอิตาลี ในปี ค.ศ. 1997 เขาร่วมเขียนบท, กำกับ และแสดงในภาพยนตร์เรื่อง ยิ้มไว้โลกนี้ไม่มีสิ้นหวัง (Life Is Beautiful) จากผลงานภาพยนตร์เรื่องนี้ ยังทำให้เขาได้รับรางวัลออสการ์ สาขานักแสดงนำชายยอดเยี่ยม และรางวัลออสการ์ สาขาภาพยนตร์ภาษาต่างประเทศยอดเยี่ยม นอกจากนี้เขายังแสดงเป็นลูกชายของนักสืบกลูโซในเรื่อง Son of the Pink Panther (1993) และยังได้แสดงภาพยนตร์ของผู้กำกับจิม จาร์มัช ถึง 3 เรื่อง คือ Down by Law (1986), Night on Earth (1991) และ Coffee and Cigarettes (2003)

**อ้างอิง**

**แหล่งข้อมูลอื่น**
  ชีวประวัติ โรแบร์โต เบนิญญี date=2013-07-03 -  เว็บไซต์อย่างเป็นทางการ date=2011-03-10 - โรแบร์โต เบนิญญี
หมวดหมู่:บุคคลที่เกิดในปี พ.ศ. 2495
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดอาเรสโซ่
หมวดหมู่:บุคคลจากปราโต
หมวดหมู่:นักแสดงอิตาลี
หมวดหมู่:ผู้กำกับภาพยนตร์ชาวอิตาลี
หมวดหมู่:นักแสดงตลกชาวอิตาลี
หมวดหมู่:นักแสดงภาพยนตร์ชายชาวอิตาลี
หมวดหมู่:นักแสดงนำชายยอดเยี่ยม รางวัลบาฟตา
หมวดหมู่:นักแสดงนำชายยอดเยี่ยม รางวัลออสการ์
รายชื่อประเทศเรียงตามผลผลิตอาร์ทิโชก

แผนที่แสดงผลผลิตอาร์ทิโชกในปี ค.ศ. 2004
รายชื่อประเทศเรียงตามผลผลิตอาร์ทิโชก

**ผลผลิตแต่ละประเทศ**
รายชื่อประเทศเรียงตามผลผลิตอาร์ทิโชก ค.ศ. 2008

**2555**

**อ้างอิง**
หมวดหมู่:เกษตรกรรมแบ่งตามประเทศ
หมวดหมู่:รายชื่อประเทศ
ริกกี คิม

ริกกี ลี นีลี (Ricky Lee Neely; เกิด 19 มิถุนายน ค.ศ. 1981) หรือที่รู้จักกันในชื่อ ริกกี คิม (Ricky Kim) เป็นนักแสดงและนายแบบชาวอเมริกัน-เกาหลี บิดาของเขาเป็นชาวอเมริกันและมารดาเป็นชาวเกาหลี เขาเติบโตในแคนซัสและฮาวาย และศึกษาที่มหาวิทยาลัยแคนซัสสเตต เอกสื่อสารมวลชน 
ในปี ค.ศ. 2005 เขาเข้ามาเป็นอาสาสมัครสอนภาษาอังกฤษในเกาหลีใต้ ภายหลังเขาออกจากประเทศเพื่อเดินทางรอบโลก แต่ต่อมา ริกกีตัดสินใจที่จะทำงานในวงการบันเทิง สี่เดือนต่อมาเขาได้เป็นนายแบบและนักแสดง ภายใต้ชื่อ ริกกี คิม และมีบทบาทนำครั้งแรกในภาพยนตร์รักตลกเรื่อง My Darling FBI หลังจากนั้นเขาก็เข้าร่วมเป็นนักแสดงในสังกัดของมิเชล มอร์ริส ในปี ค.ศ. 2010 ริกกีร่วมแสดงในละครโทรทัศน์สัญชาติเกาหลีใต้ เรื่อง เจจุงวอน ตำนานแพทย์แห่งโชซอน ในบทบาท ด.ร. จอห์น วิลเลียม เฮรอน เพรสไบทีเรียน มิชชันนารี และผู้อำนวยการโรงพยาบาลสถาบันการแพทย์แห่งแรกในเกาหลีใต้

**อ้างอิง**

**แหล่งข้อมูลอื่น**
  ริกกี คิม ที่บอนบูเอนเตอร์เทน- Rickykim81- Ricky_Kim- 4647551
หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันเชื้อสายเกาหลี
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:นักแสดงชายชาวอเมริกัน
เทียนน้ำ

เทียนน้ำ  Hydrocera triflora อยู่ในวงศ์ Balsaminaceae เป็นวัชพืชในนาข้าวในภาคกลาง พบตามหนองน้ำหรือริมคลอง ไม้ล้มลุก อายุปีเดียว ลำต้นตรงโผล่เหนือน้ำ ลำต้นเหลี่ยมกลวง ใบเดี่ยว ดอกช่อ ดอกย่อยสีชมพู ผลค่อนข้างกลม อ่อนเป็นสีเขียว แก่เป็นสีแดง ใช้เป็นยาขับลม ขับปัสสาวะ 

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 147
หมวดหมู่:วงศ์เทียนดอก
หมวดหมู่:สมุนไพร
เทียนนา

เทียนนา หรือ ผักบุ้งรอ  Ludwigia hyssopifolia  อยู่ในวงศ์ Onagraceae ขึ้นตามทุ่งนาและหนองน้ำทั่วไป ใบเดี่ยว ก้านใบสั้นมาก กลีบเลี้ยงเป็นหลอด ติดทนจนเป็นผล ดอกสีเหลือง เมล็ดกลมรีจำนวนมาก ใช้เป็นยาแก้บิด ลำไส้อักเสบ รากใช้พอกแก้สิว 

**อ้างอิง**
 ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 147
หมวดหมู่:วงศ์พญารากดำ
หมวดหมู่:สมุนไพร
ทายไฟต์เตอร์

ยาน ทายไฟต์เตอร์ (TIE fighter) เป็นยานอวกาศในเรื่องแต่งชุดสตาร์ วอร์ส ปรากฏครั้งแรกในภาพยนตร์สตาร์ วอร์ส เอพพิโซด 4: ความหวังใหม่ และมีบทบาทสำคัญต่อเนื่องในภาพยนตร์อีกสองภาคถัดมา รวมทั้งภาคที่เจ็ดอีกด้วย  ทายไฟต์เตอร์ เป็นยานอวกาศประเภทรบจู่โจมแห่งจักรวรรดิกาแลกติก  และต่อมาเป็นปฐมภาคี

**แหล่งข้อมูลอื่น**
  ใน  Star Wars Databank-  ใน  Wookieepedia: The Star Wars Wiki
หมวดหมู่:ยานขับไล่ในสตาร์ วอร์ส
กรดไมริสติก

กรดไมริสติก (myristic acid) หรือ กรดเททราเดคาโนอิก (tetradecanoic acid) เป็นกรดไขมันอิ่มตัวที่ได้จากเนยจันทน์เทศ (Myristica fragrans) ซึ่งพบไตรไมริสทิน (trimyristin) สารไตรกลีเซอไรด์ของกรดไมริสติก 75% นอกจากนี้ยังพบในน้ำมันเมล็ดในปาล์ม น้ำมันมะพร้าว ไขมันเนย ไขวาฬและเหง้าของพืชสกุล Iris
กรดไมริสติกเป็นส่วนผสมในหลายผลิตภัณฑ์ โดยทำหน้าที่เป็นสารลดแรงตึงผิว สารหล่อลื่นและอิมัลซิไฟเออร์ อย่างไรก็ตาม กรดไมริสติกอาจก่อให้เกิดอาการระคายเคืองต่อผิวหนัง ดวงตา ระบบทางเดินหายใจและระบบทางเดินอาหารได้

**อ้างอิง**

**แหล่งข้อมูลอื่น**
 position=left
หมวดหมู่:กรดไขมัน
เพชร ก่อเกียรติยิม

เพชร ก่อเกียรติยิม มีชื่อจริงว่า สดใส พันธ์คำเกิด เกิดเมื่อวันที่ 24 ตุลาคม พ.ศ. 2531 ที่ จังหวัดขอนแก่น เป็นดีกรีแชมป์มวยรอบ M-150 กำบั้นทองคำ

**เกียรติประวัติ**
 แชมป์โลกเยาวชน WBC รุ่นซูเปอร์ฟลายเวท
** ชิง, 28 พฤศจิกายน 2551 ชนะคะแนน ไรอัน มาลิเตง () ที่ จังหวัดขอนแก่น
** ป้องกันแชมป์ครั้งที่ 1, 13 กุมภาพันธ์ 2552 ชนะคะแนน เจสัน บูตาร์ บูต้าร์ () ที่ อำเภอบ้านไผ่ จังหวัดขอนแก่น- แชมป์ WBO Asia Pacific รุ่นซูเปอร์ฟลายเวท
** ชิง, 31 กรกฎาคม 2552 ชนะคะแนน เจสัน อีเกร่า (ฟิลิปปินส์) ที่ นาก้า สปอร์ตคอมเพล็กซ์ นาก้าซิตี้ เซบู ประเทศฟิลิปปินส์- แชมป์ WBA ASIA รุ่นซูเปอร์ฟลายเวท
** ชิง, 10 กุมภาพันธ์ 2555 ชนะคะแนน โรเดล คิวเลชั่น (ฟิลิปปินส์) ที่ อำเภอหนองมะโมง จังหวัดชัยนาท
** ป้องกันแชมป์ครั้งที่ 1, 11 พฤษภาคม 2555 ชนะคะแนน เจมมี่ โกเบล (อินโดนีเซีย) ที่ ตำบลตาหลังใน อำเภอวังน้ำเย็น จังหวัดสระแก้ว
** ป้องกันแชมป์ครั้งที่ 2, 26 กุมภาพันธ์ 2556 ชนะRTDยกที่ 8 อัลเบิร์ต อัลคอย (ฟิลิปปินส์) ที่ โรงเรียนบ้านด่วนใหญ่ ตำบลดวนใหญ่ อำเภอวังหิน จังหวัดศรีสะเกษ
** ป้องหันแชมป์ครั้งที่ 3, 30 มิถุนายน 2559 ชนะคะแนน เอสปินอส ซาบู (อินโดนีเซีย) ที่ วิทยาลัยเทคโนโลยีแดนสยาม ตำบลบ้านต้าย อำเภอสว่างแดนดิน จังหวัดสกลนคร
** ป้องกันแชมป์ครั้งที่ 4,26 มกราคม 2560 ชนะน็อคยกที่ 5 ริโอ นาอิงโกลัน (อินโดนีเซีย) ที่ วัดด่านใน อำเภอด่นขุนทด จังหวัดนครราชสีมา- แชมป์ WBC เอเชีย รุ่นซูเปอร์ฟลายเวท
** ชิง, 25 มีนาคม 2556 ชนะน็อคยกที่ 8 ดอนดอน จิมีเนีย (ฟิลิปปินส์) ที่ เวทีมวชั่วคราวหน้า ศาลากลาง จังหวัดขอนแก่น
*ชิงแชมป์ไต่บัลลังก์โลก
*ชิงกันแชมป์ครั้งที่ 5 28 กันยายน 2560 ชนะน็อคยกที่ 5 เดเน่ วิลเลี่ยม  ()
ที่ สนามกีฬาในร่ม มหาวิทยาลัย จ.ราชภัฏจันทรเกษม กทม.

**ชื่อนักมวยอื่น**
 เพชร ส.จงเจริญ
*เพชร ก่อเกียรติยิม
*เพชร จีเอ็นจีบ๊อกซิ่งยิมส์
*เพชร ลูกหมากรถยนต์ 111

**แหล่งข้อมูลอื่น**
  สถิติการชก date=2015-06-02 
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์โลกเยาวชน
หมวดหมู่:แชมป์ WBO เอเชีย
หมวดหมู่:แชมป์ PABA
หมวดหมู่:แชมป์ ABCO
หมวดหมู่:นักมวยจากจังหวัดขอนแก่น
สายลมกับทุ่งหญ้า

สายลมกับทุ่งหญ้า เป็นผลงานวรรณกรรมของวิเชียร ไชยบัง ผู้ได้รับ รางวัลชมเชยผลการประกวดหนังสือดีเด่น
ประจำปี พ.ศ. 2552 กลุ่มหนังสือสำหรับเด็กเล็ก อายุ 12-18 ปี (บันเทิงคดี) และได้รับการจัดพิมพ์ครั้งแรกในปี พ.ศ. 2551 ซึ่งเป็นเรื่องราวของตัวละครที่เปรียบเสมือนบุคคลที่เราได้พบเห็นในสังคมชนบท ที่ยังมีความรัก ความผูกพันและอบอุ่นไปด้วยน้ำใจไมตรี ซึ่งไม่มีวันลบเลือนไปจากสังคมประเทศไทย

**เนื้อเรื่องย่อ**
เรื่องราวของตาหลานที่มีรายละเอียดอันอ่อนโยน ของชีวิต ซึ่งดำเนินไปตามวิถีโลก บอกเล่าถึงความผูกพันของคนสองวัย คือ กายในวัยที่กำลังเรียนรู้เพื่อความเข้มแข็ง กับตาคำ
ผู้ซึ่งผ่านประสบการณ์ชีวิตอันเข้มข้นและมองทุกอย่างผ่านสายตาอันลึกซึ้งแหลมคม  การดำรงอยู่และเติบโตขึ้นของกายสวนทางกับความร่วงโรยและการจากพรากของตาคำแต่เรื่องราวระหว่างบรรทัด นั้นเองที่ทำให้กายและผู้อ่านได้ค้นพบความหมายของชีวิตผ่านสายลมกับทุ่งหญ้าอันงดงามในความเป็นจริง

**อ้างอิง**
 ผลการประกวดหนังสือดีเด่นประจำปี พ.ศ. 2552 กลุ่มหนังสือสำหรับเด็กเล็ก อายุ 12-18 ปี (บันเทิงคดี)- งานประกาศผล เซเว่นบุ๊คอวอร์ด ครั้งที่ 8 ปี พ.ศ. 2554 ประเภทวรรณกรรมสำหรับเยาวชน รางวัลรองชนะเลิศอันดับ 1 เรื่อง สายลมกับทุ่งหญ้า- กระทรวงวัฒนธรรม ร่วมกับมูลนิธิหนังสือเพื่อเด็ก หนังสือสายลมกับทุ่งหญ้า ได้รับคัดเลือกใน โครงการคัดสรร 100  เล่ม หนังสือดีสำหรับเด็กและเยาวชน ปี 2560 - วิเชียร ไชยบัง: สายลมกับทุ่งหญ้า พิมพ์ครั้งที่ 4 บุรีรัมย์ : สำนักพิมพ์โรงเรียนลำปลายมาศพัฒนา ปี 2554 ISBN 978-616-202-409-2

**แหล่งข้อมูลอื่น**
  รายชื่อหนังสือดีเด่น รางวัลเซเว่นบุ๊คอวอร์ด ครั้งที่ 8 (ประจำปี 2554) date=2015-12-11 -  รางวัลหนังสือดีเด่นประจำปีพุทธศักราช 2552  โดยสำนักงานคณะกรรมการการศึกษาขั้นพื้นฐาน-  กระทรวงวัฒนธรรม ร่วมกับมูลนิธิหนังสือเพื่อเด็ก  หนังสือสายลมกับทุ่งหญ้า ได้รับคัดเลือกใน โครงการคัดสรร 100  เล่ม หนังสือดีสำหรับเด็กและเยาวชน ปี 2560 
หมวดหมู่:นวนิยาย
หมวดหมู่:วรรณกรรมเยาวชน
หมวดหมู่:วรรณกรรมภาษาไทย
ปล่อยมือฉัน

"ปล่อยมือฉัน" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กันยายน พ.ศ. 2558 โดยเป็นซิงเกิลที่ 2 ในฐานะศิลปินเดี่ยว เป็นเพลงช้าอกหักและรันทดสุดๆในรอบ 12 ปีเลยทีเดียว โดยหยิบยกเรื่องราวของตัวเองมาถ่ายทอด
เนื้อหาของเพลงนี้ ที่บอกเล่าเรื่องราวในครั้งหนึ่งว่า เคยทุ่มเทความรักเพื่อใครบางคน แต่กลับต้องมาพบความจริงว่า เค้าไม่ได้มีเราเพียงคนเดียว และจะไม่ขอให้เธอเปลี่ยนใจ แต่ขอเพียงว่า “ปล่อยมือฉัน” เสียที อย่ายื้อกันต่อไปอีกเลย
จุดเด่นของเพลงนี้อยู่ที่เสียงร้องอันเป็นเอกลักษณ์ของ “หนุ่ม” ที่ถ่ายทอดอารมณ์ได้อย่างลึกซึ้งและ ลงตัวกับดนตรีร็อกที่หนักแน่นขึ้นกว่าเดิม โดยในส่วนของภาคดนตรีนั้น จะแสดงอารมณ์ความอึดอัด บีบคั้นความรู้สึก และมีช่วงที่กลับคลายความรู้สึกเหล่านั้นออกเสียจนเกือบหมดสิ้น และเริ่มกลับมาอึดอัดอีกครั้ง วนเวียนไปเรื่อยๆ เปรียบเสมือนกับคนที่กำลังทุกข์ทรมานอยู่ในวังวนของความรัก
ส่วนมิวสิควีดิโอนี้เผยแพร่ครั้งแรกในวันที่ 16 กันยายน พ.ศ. 2558 เวลา 20:00 น. กำกับโดย ดล ผดุงวิเชียร

**การตอบรับ**
เพลง "ปล่อยมือฉัน" ได้ติดอันดับสูงสุด 5 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 1 พฤศจิยายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:เพลงของหนุ่ม กะลา
หมวดหมู่:เพลงที่ประพันธ์คำร้องโดยยุทธพงษ์ แสงสุวรรณ
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงออลเทอร์นาทิฟร็อกไทย
หมวดหมู่:เพลงซอฟต์ร็อกไทย
สถานีย่อย:พายุหมุนเขตร้อน/วันครบรอบ/31 ธันวาคม

วันที่ 31 ธันวาคม พ.ศ. 2497 - เหตุการณ์พายุไซโคลนที่โรเบิร์น พ.ศ. 2497 พัดขึ้นฝั่งใกล้กับโรเบิร์น, เวสเทิร์นออสเตรเลีย สร้างความเสียหายให้กับอาคารในเมืองพร้อมค่าเสียหายทั้งหมดกว่า 50,000 ปอนด์
โตน เทิ้ต หาย

โตน เทิ้ต หาย (Tôn Thất Hải) เป็นนักฟันดาบสากลชาวเวียดนาม เขาเข้าร่วมในประเภทเอเป้บุคคลในกีฬาโอลิมปิกฤดูร้อน 1952

**อ้างอิง**
หมวดหมู่:นักฟันดาบสากลชาวเวียดนาม
หมวดหมู่:นักฟันดาบสากลในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
ชาวต่าโอย

ชาวต่าโอย (Người Tà Ôi) เป็นกลุ่มชาติพันธุ์ในประเทศเวียดนาม ซึ่งพูดภาษาในตระกูลมอญ-เขมร และอาศัยอยู่ในจังหวัดเถื่อเทียนเว้และจังหวัดกว๋างจิ

**อ้างอิง**

**แหล่งข้อมูลอื่น**
  UNDP Vietnam date=2009-01-08 
หมวดหมู่:กลุ่มชาติพันธุ์ในประเทศเวียดนาม
แก๊งมังกรดำ

แก๊งมังกรดำ (Kokuryūkai Black Dragon Society) ก่อตั้งในปี พ.ศ. 2444 โดยเรียวเฮ อูจิดะ โดยตั้งชื่อจากชื่อแม่น้ำอามูร์หรือแม่น้ำเฮย์หลงในประเทศจีน แรกเริ่มแก๊งนี้ทำหน้าที่เป็นสายลับให้กับจักรวรรดิญี่ปุ่น ในสงครามรัสเซีย-ญี่ปุ่น ปฎิบัติการจารกรรมในพื้นที่รัสเซีย แมนจูเรีย เกาหลี และประเทศจีน โดยทำสงครามจิตวิทยาและลอบสังหาร หลังสงครามรัสเซีย-ญี่ปุ่น แก๊งนี้ได้เข้าทำการสายลับในหลายพื้นที่ต่อมา อาทิ เอธีโอเปีย ตุรกี โมร็อกโก ยุโรป สหรัฐอเมริกา รวมทั้งแถบประเทศเอเซียตะวันออกเฉียงใต้ รวมทั้งประเทศไทยด้วย 
ต่อมาในภายหลังปฏิบัติการของแก๊งนี้เริ่มเป็นลักษณะการก่ออาชญากรรม ถูกกวาดล้างจากสหรัฐอเมริกาในปี พ.ศ. 2485
หมวดหมู่:องค์การในประเทศญี่ปุ่น
หมวดหมู่:อุดมการณ์รวมกลุ่มเอเชีย
แม่แบบ:เหตุการณ์ปัจจุบัน/2558 ธันวาคม 30

* IUPAC รับรองการค้นพบธาตุอูนอูนเทรียม อูนอูนเพนเทียม อูนอูนเซปเทียมและอูนอูนออกเทียม  (IUPAC)
}
สถานีย่อย:พายุหมุนเขตร้อน/วันครบรอบ/16 ธันวาคม

วันที่ 16 ธันวาคม พ.ศ. 2540 - พายุไต้ฝุ่นปากา  โจมตีกวม สร้างความเสียหายกว่า 236 ล้านดอลลาร์สหรัฐ ความเร็วลมอยู่ที่ 380 กม./ชม. (236 ไมล์/ชม.) ซึ่งบันทึกได้บนเกาะ
สถานีย่อย:พายุหมุนเขตร้อน/วันครบรอบ/17 ธันวาคม

วันที่ 17 ธันวาคม พ.ศ. 2487 - พายุไต้ฝุ่นโคบรา  ได้โจมตีกองเรือรบเร็วของกองทัพเรือสหรัฐอเมริกา ทางตะวันออกของเกาะลูซอนในทะเลฟิลิปปิน โดยพายุทำให้เรือพิฆาตสามลำอัปปางลง และคร่าชีวิตลูกเรือ 790 คน
อิตเก็ตส์เบ็ตเทอร์โปรเจกต์

อิตเก็ตส์เบ็ตเทอร์โปรเจกต์ (It Gets Better Project) เป็นโครงการบนอินเทอร์เน็ตไม่แสวงผลกำไรก่อตั้งขึ้นในสหรัฐอเมริกาโดยนักกิจกรรม นักเขียน ผู้เชี่ยวชาญด้านสื่อ และนักข่าวเกย์ชื่อ แดน ซาเวจ และสามีของเขา เทร์รี มิลเลอร์ เมื่อวันที่ 21 กันยายน ค.ศ. 2010 เพื่อต่อต้านการฆ่าตัวตายในวัยรุ่นที่ถูกข่มเหงรังแกด้วยเหตุที่พวกเขาเป็นเกย์ หรือเพราะเพื่อน ๆ สงสัยว่าเขาเป็นเกย์ เป้าหมายคือป้องกันการฆ่าตัวตายในวัยหนุ่มสาวที่มีความหลากหลายทางเพศ โดยให้ผู้ใหญ่ที่เป็นเกย์สื่อด้วยข้อความว่าชีวิตของพวกเขาจะดีขึ้น โครงการเติบโตอย่างรวดเร็ว โดยมีวิดีโอ 200 ตัวถูกอัปโหลดในสัปดาห์แรก และช่องยูทูบของโครงการแตะขีดจำกัดจำนวนวิดีโอ 650 ตัวในสัปดาห์ถัดมา ปัจจุบันโครงการจัดการด้วยเว็บไซต์ของตน และมีผู้เข้าชมมากกว่า 50,000 คนโดยเป็นผู้ชมที่มีรสนิยมทางเพศ รวมถึงคนดังมากมาย วิดีโอหลายตัวมีผู้เข้าชมมากกว่า 50 ล้านครั้ง

**อ้างอิง**
หมวดหมู่:วิดีโอในยูทูบ
หมวดหมู่:การป้องกันการฆ่าตัวตาย
หมวดหมู่:กลุ่มบุคคลที่มีความหลากหลายทางเพศและการศึกษา
หมวดหมู่:จิตวิทยาเชิงบวก
ผลผลิตจากการสลาย

ห่วงโซ่การสลายจาก ตะกั่ว-212 ลงไปจนถึง ​ตะกั่ว-208, แสดงผลผลิตการสลายช่วงกลาง
ใน ฟิสิกส์นิวเคลียร์ ผลผลิตจากการสลาย (หรือที่รู้จักกันในชื่อ ผลผลิตลูก, ไอโซโทปลูก, หรือ นิวไคลด์ลูก) เป็นนิวไคลด์ส่วนที่เหลือจากกระบวนการการสลายให้กัมมันตรังสี การสลายกัมมันตรังสีมักจะดำเนินการผ่านลำดับขั้นตอนของห่วงโซ่การสลาย ยกตัวอย่างเช่น 238U สลายตัวไปเป็น 234Th ซึ่งจะสลายต่อไปเป็น 234mPa ที่จะสลายต่อไปเรื่อย ๆ จนถึง 206Pb (ซึ่งเสถียร) ตามสมการ
ในตัวอย่างนี้:- 234Th, 234mPa,..., 206Pb เป็นผลผลิตทั้งหลายจากการสลายตัวของ 238U- 234Th เป็นลูกของแม่ 238U- 234mPa (234 metastable) เป็นหลานสาวของ 238U
ผลผลิตเหล่านี้ยังอาจเรียกว่าเป็นผลผลิตลูกทั้งหมดของ 238U 
ผลผลิตจากการสลายตัวมีความสำคัญในการทำความเข้าใจกับการสลายให้กัมมันตรังสีและการจัดการกับกากกัมมันตรังสี
สำหรับองค์ประกอบอื่น ๆที่มีเลขอะตอมมากกว่าตะกั่ว, ห่วงโซ่การสลายมักจะสิ้นสุดลงด้วยไอโซโทปของแทลเลียมหรือตะกั่ว
ในหลายกรณีสมาชิกของห่วงโซ่การสลายตัวเป็นนิวไคลด์ที่มีกัมมันตรังสีมากกว่านิวไคลด์ดั้งเดิมอย่างมาก ดังนั้นแม้ว่ายูเรเนียมจะไม่เป็นอันตรายจากกัมมันตรังสีเมื่อมันบริสุทธิ์ บางชิ้นของแร่ยูเรนิไนต์ที่เกิดขึ้นตามธรรมชาติจะมีอันตรายมากเนื่องจากเนื้อแร่ของพวกมันเป็นเรเดียม ในทำนองเดียวกัน ผิวนอกของก๊าซทอเรียม ก็มีกัมมันตรังสีเล็กน้อยมากเมื่อมันยังใหม่อยู่ แต่มันจะกลายเป็นมีกัมมันตรังสีมากขึ้นหลังจากเก็บไว้เพียงไม่กี่เดือน
แม้ว่ามันจะไม่สามารถคาดการณ์ได้ว่าอะตอมของสารกัมมันตรังสีใดจะสลายตัวในเวลาใด
ผลผลิตจากการสลายตัวของสารกัมมันตรังสีจะสามารถคาดการณ์ได้อย่างชัดเจน ด้วยเหตุนี้ผลผลิตจากสลายตัวมีความสำคัญต่อนักวิทยาศาสตร์ในหลายสาขา พวกเขาจำเป็นต้องรู้ปริมาณหรือประเภทของผลิตภัณฑ์พ่อแม่ การศึกษาดังกล่าวจะถูกดำเนินการเพื่อวัดระดับของมลพิษ (ภายในและรอบ ๆ โรงงานนิวเคลียร์) และสำหรับเรื่องราวอื่น ๆ

**อ้างอิง**
หมวดหมู่:ฟิสิกส์นิวเคลียร์
อธิษฐานสิจ๊ะกับนางฟ้าสีเขียว

อธิษฐานสิจ๊ะกับนางฟ้าสีเขียว เป็นผลงานวรรณกรรมของวิเชียร ไชยบัง ผู้ได้รับรางวัล รองชนะเลิศอันดับหนึ่ง ประเภทวรรณกรรมสำหรับเยาวชน ในการประกาศผลการประกวดหนังสือดีเด่นรางวัล "เซเว่นบุ๊กอวอร์ด" ครั้งที่ 7 ประจำปี 2553 และได้รับการจัดพิมพ์ครั้งแรกในปีพ.ศ.2552 เป็นวรรณกรรมที่แต่งขึ้นจากเรื่องราวอิงประสบการณ์การณ์จริง รวบรวมเอาจิตวิทยาเชิงบวกที่ใช้กับเด็กและใช้ควบคู่กับการจัดกระบวนการเรียนรู้ของครูผู้ปกครองที่ โรงเรียนลำปลายมาศพัฒนา ประเทศไทย

**เนื้อเรื่องย่อ**
ทุกคนต่างก็มีวัยเด็กเรื่องราวในวัยเด็ก แม้จะดูเป็นเรื่องเล็กๆ ในสายตาของผู้ใหญ่ แต่คือสิ่งที่มีค่ายิ่งใหญ่ต่อจิตใจดวงเล็กๆ ของเด็กๆ ทุกคน สิ่งที่เด็กๆ ทำอาจดูไร้ค่า ไม่มีความหมายในสายตาของผู้ใหญ่ แต่หากผู้ใหญ่อย่างเราๆ ได้มองดูด้วยความเข้าใจเราจะมองเห็นความงาม เห็นสิ่งที่มีความหมายเหล่านั้น ดอกไม้แห่งจินตนาการ เบ่งบานงดงามในวัยเด็ก “อธิษฐานสิจ๊ะกับนางฟ้าสีเขียว” บอกเล่าเรื่องราวของเด็กๆ อย่างเรียบง่ายและเป็นธรรมชาติ แต่แอบซ่อนแง่คิด มุมมองหลายอย่างที่จะทำให้เราเข้าใจเด็กๆ มากขึ้น อยากเห็นผู้ใหญ่เข้าใจเด็กๆ อย่างที่นางฟ้าสีเขียวเผื่อบางทีเราก็เป็น นางฟ้าสีเขียว ที่จะให้เด็กๆ ได้อธิษฐานขอพร

**อ้างอิง**
  ประกาศผลหนังสือดีเด่น “เซเว่นบุ๊คอวอร์ด” ครั้งที่ 7 ประจำปี 2553fix-attempted=yes  - วิเชียร ไชยบัง: อธิษฐานสิจ๊ะกับนางฟ้าสีเขียว พิมพ์ครั้งที่ 1 บุรีรัมย์ : สำนักพิมพ์โรงเรียนลำปลายมาศพัฒนา ปี 2552 ISBN 978-616-202-082-7

**แหล่งข้อมูลอื่น**
  รางวัล “เซเว่นบุ๊คอวอร์ด” ครั้งที่ 7/2553 date=2016-03-04 
หมวดหมู่:นวนิยาย
หมวดหมู่:วรรณกรรมเยาวชน
หมวดหมู่:วรรณกรรมภาษาไทย
ครานสกากอรา

ครานสกากอรา (Kranjska Gora), โครเนา (Kronau) หรือ มอนเตกรัญญิสกา (Monte Cragnisca) เป็นเมืองบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย ใกล้กับชายแดนประเทศออสเตรียและประเทศอิตาลี เมืองนี้มีเนื้อที่ 44.7 ตารางกิโลเมตร และมีประชากรทั้งหมด 1,452 คน

**ชื่อ**
ครานสกากอราได้รับการกล่าวถึงครั้งแรกในเอกสารเมื่อ ค.ศ. 1326 ภายใต้ชื่อ Chrainow (และในฐานะ Chrainau กับ Chrainaw ใน ค.ศ. 1363 ชื่อ Cranaw กับ Chranaw ใน ค.ศ. 1390 และในชื่อ Kraynaw ใน ค.ศ. 1456–61 และชื่ออื่น ๆ) ชื่อ Kranjska Gora ในภาษาสโลวีเนียดัดแปลงจากชื่อในภาษาเยอรมัน โดยได้รับอิทธิพลจาก Krainberg ในภาษาเยอรมัน ('Karawanks') เมืองนี้ยังมีอีกชื่อในภาษาสโลวีเนียช่วงอดีตว่า Borovska vas (หรือ Borovska ves หรือ Borovška ves)

**อ้างอิง**

**แหล่งข้อมูลอื่น**
ครานสกากอรา- Kranjska Gora on Geopedia- เว็บไซต์ทางการ
หมวดหมู่:เมืองในประเทศสโลวีเนีย
เทศบาลครานสกากอรา

ครานสกากอรา ( Kranjska Gora) เป็นเทศบาลบนแม่น้ำซาวาดอลินกาในภูมิภาคอัปเปอร์คาร์นีโอลาทางตะวันตกเฉียงเหนือของประเทศสโลวีเนีย

**อ้างอิง**

**แหล่งข้อมูลอื่น**
เทศบาลครานสกากอรา- เทศบาลครานสกากอราบนจีโอพีเดีย
ครานสกากอรา
เชือกวิเศษ

"เชือกวิเศษ" เป็นซิงเกิลของวงลาบานูน จากอัลบั้ม N.E.W.S. กับค่ายจีนี่ เรคคอร์ด ในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องราวความรักที่ไม่สมหวัง ซิงเกิลนี้ประสบความสำเร็จทั่วประเทศ
เชือกวิเศษเป็นเพลงช้าเพียงเพลงเดียวในอัลบั้ม N.E.W.S. แต่งโดยขจรเดช พรมรักษา (กบ บิ๊กแอส) มีเนื้อหาเกี่ยวกับความรักที่ไม่สมหวัง
เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้
มิวสิกวิดีโอเชือกวิเศษเผยแพร่เมื่อวันที่ 26 สิงหาคม พ.ศ. 2558 กำกับโดยศุทธสิทธิ์ เดชอินทรนารักษ์ โดยมีสารัช อยู่เย็น กัปตันทีมฟุตบอลทีมชาติไทยชุดที่ไปแข่งขันฟุตบอลซีเกมส์ 2015 และพัทธ์ธีรา ศรุติพงศ์โภคิน มาเล่นในมิวสิกวิดีโอนี้ ทำให้เพลงนี้ประสบความสำเร็จอย่างมากและทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย และในปี 2562 เป็นเพลงบนยูทูบที่มียอดผู้ชมมากที่สุดในประเทศไทย

**ผู้มีส่วนร่วมทำเพลง**
ลาบานูน- เมธี อรุณ – ร้องนำ กีตาร์ และแต่งทำนอง- อนันต์ สะมัน – เบส- ณัฐนนท์ ทองอ่อน – กลอง
ผู้มีส่วนร่วมอื่น ๆ- พงศศรัณย์ พุ่มทิพย์ – Produced  - ขจรเดช พรมรักษา และ Mango Team – Lyrics Directors- วรวรรธน์ วิวรรธน์วณิชย์, อัครพงศ์ ศรีเกื้อกูล – Sound Engineer - เสาวณีย์ ป้อมถาวร, พชร รัตนอรุณ, วสวัตติ์ หาญลำยวง – Assistant Engineer - ประมวล ล้อเจริญ – Drum Technician- พูนศักดิ์ จตุระบุล, ขจรเดช พรมรักษา – Executive Producer

**การตอบรับ**
ซิงเกิลนี้ประสบความสำเร็จไปทั่วประเทศ โดยทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย โดยใช้เวลาเพียว 2 เดือน นอกจากนี้ยังเป็นมิวสิกวิดีโอที่สามารถทำลายสถิติยอดผู้ชมในยูทูบถึง 300 ล้านครั้ง และ 500 ล้านครั้งได้เป็นเพลงแรกในประเทศไทย นอกจากนี้คำว่า "เชือกวิเศษ" ยังเป็นคำสำคัญที่ถูกใช้ค้นหาในเว็บไซต์กูเกิลมากที่สุดในปี พ.ศ. 2558 ด้วย
ชาร์ต

**รางวัลและการเสนอชื่อ**

**อ้างอิง**
หมวดหมู่:เพลงไทยสากล
หมวดหมู่:เพลงออลเทอร์นาทิฟร็อกไทย
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของลาบานูน
หมวดหมู่:เพลงที่ประพันธ์คำร้องโดยขจรเดช พรมรักษา
เพชรจอแฮ ก่อเกียรติยิม

เพชรจอแฮ ก่อเกียรติยิม นักมวยคาดเชือกชาวไทย และนักมวยสากลชาวไทย ที่ อำเภอแม่สอด จังหวัดตาก

**เกียรติประวัติ**
 แชมป์ WBC Asia รุ่นฟลายเวท
** ชิง, 29 สิงหาคม 2557 ชนะน็อคยกที่ 2 รอยโล่ โกเลซ () ที่ วัดตะโก ตำบลดอนหญ้านาง อำเภอภาชี จังหวัดพระนครศรีอยุธยา
** ป้องกันแชมป์ครั้งที่ 1, 15 พฤศจิกายน 2557 ชนะน็อคยกที่ 3 ริซกี้ พราตาม่า () ที่ วัดประสิทธิเวช ตำบลบางปลากด อำเภอองครักษ์ จังหวัดนครนายก- แชมป์ WBA Asia รุ่นฟลายเวท
** ชิง, 9 ธันวาคม 2557 ชนะน็อคยกที่ 2 โจฮัน วาห์ยูดี้ (อินโดนีเซีย) ที่ องค์การบริหารส่วนตำบลไทรใหญ่ อำเภอไทรน้อย จังหวัดนนทบุรี- เคยชิงแชมป์ต่อไปนี้แต่ทำไม่สำเร็จ
** ชิงแชมป์ WBO Asia Pacific รุ่นฟลายเวท 4 กันยายน 2558 แพ้น็อคยกที่ 12 อิวาน โซด้า (อินโดนีเซีย) ที่ องค์การตรวจสอบการใช้อำนาจรัฐ (ภาคประชาชน) แขวงสายไหม เขตสายไหม กรุงเทพมหานคร

**ชื่อนักมวยอื่น**
 เพชรจอแฮ ปูนอินทรียิม- เพชรพระยา พ.เพชรประยูร

**แหล่งข้อมูลอื่น**
  สถิติการชก date=2015-03-16 
หมวดหมู่:บุคคลที่ยังไม่ทราบปีที่เกิด
หมวดหมู่:บุคคลจากอำเภอแม่สอด
หมวดหมู่:ชาวไทยเชื้อสายพม่า
หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์ ABCO
หมวดหมู่:นักกีฬาจากจังหวัดตาก
เอมีล ยันนิงส์

เอมีล ยันนิงส์ (Emil Jannings; 23 กรกฎาคม 1884 - 2 มกราคม 1950) เป็นนักแสดงชาวเยอรมัน เขาเป็นที่นิยมในฮอลลีวูดปี ค.ศ. 1920 และเป็นผู้ที่ได้รับรางวัลออสการ์ครั้งแรกกับรางวัลออสการ์ สาขานักแสดงนำชายยอดเยี่ยมในงานประกาศผลรางวัลออสการ์ ครั้งที่ 1 และเขายังเป็นเพียงชาวเยอรมันคนเดียวที่ได้รับรางวัลออสการ์ สาขานักแสดงนำชายยอดเยี่ยมอีกด้วย

**อ้างอิง**

**แหล่งข้อมูลอื่น**
 ภาพของเอมีล ยันนิงส์
หมวดหมู่:บุคคลที่เกิดในปี พ.ศ. 2427
หมวดหมู่:บุคคลที่เสียชีวิตในปี พ.ศ. 2493
หมวดหมู่:เสียชีวิตจากมะเร็งตับ
หมวดหมู่:นักแสดงเยอรมัน
หมวดหมู่:ชาวเยอรมันเชื้อสายอเมริกัน
หมวดหมู่:ชาวเยอรมันเชื้อสายรัสเซีย
หมวดหมู่:นักแสดงภาพยนตร์เงียบชายชาวเยอรมัน
หมวดหมู่:นักแสดงภาพยนตร์ชายชาวเยอรมัน
หมวดหมู่:นักแสดงชายชาวเยอรมันในศตวรรษที่ 20
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐซังคท์กัลเลิน
แฝด

แฝด (twin) คือ  ลูกสองคนหรือตัวที่เกิดในการตั้งครรภ์เดียวกัน แฝดสามารถเป็นได้ทั้งแฝดร่วมไข่ ("แฝดแท้" หรือ "แฝดเหมือน") หมายความว่า ลูกทั้งสองเจริญมาจากไซโกตเดียวแล้วจึงแยกและสร้างเป็นสองเอ็มบริโอ หรือแฝดต่างไข่ ("แฝดเทียม") หมายความว่า ทั้งสองเจริญมาจากไข่สองใบที่ถูกผสมด้วยเซลล์อสุจิสองตัวแยกกัน
ในพจนานุกรมฉบับราชบัณฑิตยสถาน พ.ศ. 2542 คำว่า "แฝด" หมายถึง เป็นคู่ (ใช้เรียกลูกที่เกิดจากท้องแม่เดียวกัน ในระยะเวลาเดียวกัน หรือใกล้กัน) เช่น มีลูกแฝด หรือติดกันเป็นคู่

**อ้างอิง**

หมวดหมู่:ฝาแฝด
ความยั่งยืน

ในวิชานิเวศวิทยา ความยั่งยืน (sustainability) คือ ความสามารถในการคงทน เป็นวิธีที่ระบบชีววิทยายังคงความหลากหลายและมีผลผลิต (productive) ได้ไม่จำกัด พื้นที่ชุ่มน้ำและป่าที่อยู่นานเป็นตัวอย่างของระบบชีววิทยาที่ยั่งยืน ในคำที่ใช้ทั่วไปกว่า ความยั่งยืนคือ ความคงทนของระบบและกระบวนการ หลักการการจัดความยั่งยืน คือ การพัฒนาอย่างยั่งยืน ซึ่งรวมสี่โดเมน (domain) ที่เชื่อมสัมพันธ์กัน คือ นิเวศวิทยา เศรษฐศาสตร์ การเมือง และวัฒนธรรม 
ระบบนิเวศและสิ่งแวดล้อมที่ส่งเสริมสุขภาพจำเป็นต่อความอยู่รอดของมนุษย์และสิ่งมีชีวิตอื่น วิถีการลดผลกระทบเชิงลบของมนุษย์ ได้แก่ วิศวกรรมเคมี่ที่เป็นมิตรต่อสิ่งแวดล้อม การจัดการทรัพยากรธรรมชาติและการป้องกันธรรมชาติ สารสนเทศได้จากเคมีสีเขียว โลกศาสตร์ วิทยาศาสตร์สิ่งแวดล้อมและชีววิทยาการอนุรักษ์ เศรษฐศาสตร์นิเวศศึกษาสาขาการวิจัยทางวิชาการซึ่งมุ่งจัดการกับเศรษฐกิจของมนุษย์และระบบนิเวศทางธรรมชาติ
รายละเอียดที่เกี่ยวข้องกับด้านเศรษฐกิจของความยั่งยืนนั้นขัดแย้งกัน นักวิชาการได้สนทนาเรื่องนี้ในแนวคิดเกี่ยวกับความยั่งยืนที่อ่อนแอและเข้มข้น ตัวอย่างเช่น จะมีความขัดแย้งระหว่าง "ความเจริญรุ่งเรืองสำหรับทุกคน" และการรักษาสิ่งแวดล้อม ดังนั้นจำเป็นต้องทำความเป็นอยู่ระหว่างทั้งสอง มิฉะนั้น ความพยายามในการหาทางที่ทำให้การเจริญเติบโตทางเศรษฐกิจถูกแยกจากการก่อให้เกิดความเสียหายต่อสิ่งแวดล้อมจึงเป็นสิ่งที่พึงประสงค์ นั่นหมายความว่า การใช้ทรัพยากรในปริมาณที่น้อยลงต่อหน่วยผลิตภัณฑ์แม้เศรษฐกิจจะเติบโตขึ้น ซึ่งจะลดผลกระทบของการเจริญเติบโตทางเศรษฐกิจต่อสิ่งแวดล้อม เช่น มลพิษ การทำสิ่งนี้นั้นยาก มีผู้เชี่ยวชาญบางคนอ้างว่าไม่มีหลักฐานที่แสดงว่าสิ่งนี้กำลังเกิดขึ้นในขนาดที่ต้องการ 
การค้าที่ยั่งยืนรวมประเด็นสิ่งแวดล้อม สังคม และเศรษฐกิจ ในหนึ่งระบบบัญชี "คน โลก และกำไร" ถูกใช้สำหรับวิธีนี้ ชื่อของวิธีนี้คือ ผลสุทธิทางสังคม สภาพเศรษฐกิจที่ปิดวนเป็นแนวคิดที่เกี่ยวข้อง เป้าหมายคือการแยกกดดันทางสิ่งแวดล้อมออกจากการเจริญเติบโตทางเศรษฐกิจ ขาดมาตรฐานที่ชัดเจนและการติดตามการปฏิบัติที่โปร่งใสทำให้เกิดความกังวลว่าการประกาศ ESG มักเกิดขึ้นเพื่อการทำให้ดูเขียว และเป้าหมายอื่น ๆ ของ ทางสัมพันธภาพสาธารณะ ซึ่งทำให้หันเหไปจากการกำหนดแนวทางที่มีนัยสำคัญยิ่งขึ้นเกี่ยวกับการปรับปรุงสิ่งแวดล้อมและสังคม  
ปัญหาทั่วโลกเกี่ยวกับการพัฒนาที่ยั่งยืนยากที่จะแก้ไข เนื่องจากต้องมีแนวทางที่อนุรักษ์ทั่วโลก องค์กรที่มีขนาดใหญ่ทั่วโลกเช่น สหประชาชาติและองค์การการค้าโลก ไม่มีความสามารถในการรักษาการปฏิบัติตามกฎที่มีอยู่ทั่วโลก เหตุผลหนึ่งของความล้มเหลวนี้คือ ไม่มีวิธีข่มขู่ที่เหมาะสม
มีคนวิจารณ์แนวคิดเรื่องการพัฒนาที่ยั่งยืน หนึ่งในข้อวิจารณ์คือ แนวคิดเรื่องการพัฒนาที่ยั่งยืนเกินไปและเป็นคำศัพท์ที่เหมาะสมทันสมัย

**อ้างอิง**

หมวดหมู่:สิ่งแวดล้อมนิยม
หมวดหมู่:เศรษฐศาสตร์สิ่งแวดล้อม
หมวดหมู่:สังคมศาสตร์สิ่งแวดล้อม
อิษณัฐ ชลมูณี

อิษณัฐ ชลมูณี หรือ อนุรักษ์ ชลมูนี บิว เป็นที่รู้จักในชื่อ แม่บ้านมีหนวด (14 กุมภาพันธ์ 2533 – 12 พฤศจิกายน 2567) เป็นนายแบบ นักแสดง และพิธีกรชาวไทย ที่มีชื่อเสียงจากการถ่ายแบบเสื้อผ้าในเพจ แม่บ้านมีหนวด ทางเฟซบุ๊ก

**ประวัติ**
อิษณัฐเป็นชาวอำเภอทุ่งหว้า จังหวัดสตูล มีพี่สาวหนึ่งคนชื่อนภสมน สำเร็จการศึกษาระดับประถมศึกษาที่โรงเรียนบ้านคลองขุด และระดับมัธยมศึกษาที่โรงเรียนสตูลวิทยา ก่อนศึกษาต่อระดับอุดมศึกษาสาขานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และสำเร็จการศึกษาปริญญาโทด้านบริหารการบันเทิง มหาวิทยาลัยกรุงเทพ 
อิษณัฐและเพื่อนได้ตั้งเพจ แม่บ้านมีหนวด การอัพโหลดภาพส่วนตัวที่มีบุคลิกเป็นชายร่างท้วม สวมเครื่องแต่งกายฟูฟ่อง สวมแว่นตาสีดำ และไว้หนวด   เนื่องจากเป็นคนที่ชื่นชอบด้านการถ่ายภาพเป็นทุนเดิมจนเป็นที่รู้จักและได้รับการตอบรับ โดยเบื้องต้นได้ตั้งสโลแกนว่า "พอมีผัว เลยทำตัวเป็นแม่บ้าน" นอกจากนี้ยังมียี่ห้อสินค้าที่เป็นเสื้อผ้าส่วนตัว และต่อมาก็รับงานแสดงด้วย
อิษณัฐ เสียชีวิตเมื่อวันที่ 12 พฤศจิกายน พ.ศ. 2567 สิริอายุรวม 34 ปี

**ผลงาน**

**ละคร**
2559
ม่านดอกงิ้ว
แอร์รี่
ลูกตาลลอยแก้ว
คุณชาย
2560
สงครามเพลง
ซูซี่

**พิธีกร**
 เจ็ดสะระตี่ ออกอากาศทางสถานีโทรทัศน์สีกองทัพบกช่อง 7- แฟชั่นบันลือโลก ออกอากาศทาง จีเอ็มเอ็ม แชนแนล

**อ้างอิง**

**แหล่งข้อมูลอื่น**
 Maebanmeenuad- maebaanmeenuad
หมวดหมู่:บุคคลจากอำเภอทุ่งหว้า
หมวดหมู่:ชาวไทยที่มีความหลากหลายทางเพศ
หมวดหมู่:พิธีกรชาวไทย
หมวดหมู่:บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:บุคคลจากบัณฑิตวิทยาลัย มหาวิทยาลัยกรุงเทพ
หมวดหมู่:ผู้ให้ความบันเทิงจากจังหวัดสตูล
หมวดหมู่:เสียชีวิตจากโรคภูมิต้านตนเอง
ฟินน์ (สตาร์ วอร์ส)

ฟินน์ (Finn) เป็นหนึ่งในตัวละครสำคัญของภาพยนตร์เรื่อง สตาร์ วอร์ส: อุบัติการณ์แห่งพลัง ฟินน์เป็นสตอร์มทรูปเปอร์ของปฐมภาคี ก่อนที่จะหนีไปหลังจากที่เขาได้ปฏิบัติภารกิจต่อสู้เป็นครั้งแรก ก่อนที่จะได้เข้าร่วมต่อสู้กับฝั่งตัวเอง ตัวละครฟินน์ แสดงโดยนักแสดงชาวอังกฤษจอห์น โบเยกา

**อ้างอิง**

**แหล่งข้อมูลอื่น**
  Finn in the official StarWars.com encyclopedia
หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นนักดาบ
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นทหาร
ท่าอากาศยานบรัสเซลส์

ท่าอากาศยานบรัสเซลส์ (Luchthaven Brussel-Nationaal, Brussel-Nationaal, Brussel-Zaventem; Aéroport de Bruxelles-National, Bruxelles-National) EBBR เป็นท่าอากาศยานนานาชาติหลักของประเทศเบลเยียม ก่อตั้งเมื่อ พ.ศ. 2483 ตั้งอยู่ห่างจากตัวเมืองบรัสเซลส์ไปทางทิศตะวันออกเฉียงเหนือราว 12 กิโลเมตร ในเขตเทศบาลซาเฟินเตม, มาเคอเลิน และสเตโนกเกอร์เซลของมณฑลเฟลมิชบราบันต์ จากสถิติปี พ.ศ. 2557 ท่าอากาศยานบรัสเซลส์เป็นท่าอากาศยานที่มีผู้ใช้บริการมากที่สุดอันดับที่ 23 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกเป็น 2 โถงขาออก

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- BRU
หมวดหมู่:ท่าอากาศยานในทวีปยุโรป
การหลั่งใน

การหลั่งใน บ้างว่า เสร็จใน, แตกใน (creampie, internal cum shot) หรือนะกะดะชิ (中出し) เป็นกิจกรรมทางเพศ (sexual act) ของคู่สมรสเพื่อสืบพันธ์ไปจากรุ่นสู่รุ่น หรือมักปรากฏทั่วไปในงานลามก (สื่อหนังโป๊ลามก) โดยชายหลั่งน้ำอสุจิในช่องคลอดหรือทวารหนักของคู่นอนโดยไม่ใช้ถุงยางอนามัย ทำให้เห็นน้ำอสุจิซึมหรือหยดจากช่องคลอดหรือทวารหนัก

**การใช้ในงานลามก**
น้ำอสุจิกำลังไหลออกจากช่องคลอดของหญิงหลังกิจกรรมทางเพศโดยไม่ใช้ถุงยางอนามัย เรียก "หลั่งใน"
การหลั่งในเป็นพัฒนาการค่อนข้างล่าสุดในสื่อลามกหรือหนังโป๊ โดยพบในภาพยนตร์งานลามกยุคแรก ๆ การใช้คำว่า "creampie" เพื่ออธิบายฉากเหล่านี้กำเนิดในงานลามกสหรัฐในต้นคริสต์ทศวรรษ 2000 
การหลั่งในตามด้วยภาพน้ำอสุจิหยดจากทวารหนักพบได้บ้างในงานลามกเกย์ประตูหลัง (bareback) โดยเรียกว่า breeding หรือ reverse money shot บางครั้ง breeding ตามด้วย felching คือ การดูดน้ำอสุจิจากทวารหนักของคู่นอน
ในงานลามกข้ามเพศ กิจกรรมทางเพศมักตามด้วยราดหน้า (facial) สร้อยคอไข่มุก หรือการหลั่งไส่หน้าของเพศตรงข้ามโดยไม่แตกในหรือหลั่งใน ฉาก creampie ต่างจากธรรมเนียมงานลามกข้ามเพศตรงที่ให้เห็นกิจกรรมทางเพศที่เลียนแบบใกล้เคียงกับที่ทำในชีวิตทั่วไป โดยถูกเรียกว่า "ภาพตรงข้าม" (counterimage) ของราดหน้า บางทีให้หลังตัวอย่างที่งานลามกเกย์ทำไว้ การหลั่งในได้เป็นประเภทย่อยที่ได้รับความนิยมในงานลามกข้ามเพศนับแต่เริ่มศตวรรษที่ 21 โดยมีทั้งการหลั่งในช่องคลอดและทวารหนัก ในสื่อลามกหนังโป๊หลั่งในทั้งเกย์และข้ามเพศบางเรื่อง กิจกรรมทางเพศซึ่งรวมการหลั่งใน ตามด้วยผู้แสดงเลียน้ำอสุจิที่ไหลจากร่างของตน ภาพยนตร์งานลามกบางเรื่องใช้น้ำอสุจิเทียมแทนเพื่อกระตุ้นหรือเสริมการหลั่งใน
ตัวอย่างภาพยนตร์สื่อลามก (หนังโป๊หรือหนังอีโรติก) ข้ามเพศที่มีการหลั่งใน เช่น Cream Filled Teens และ Internal Cumbustion ในงานลามกเพศเดียวกันชาย เทรเชอร์ไอแลนด์มีเดียเป็นตัวอย่างที่สำคัญ ภาพยนตร์เรื่อง Breed Me ได้รับการกล่าวถึงว่าเป็น "เรื่องแรกและขึ้นชื่อที่สุด" เรื่องหนึ่งในภาพยนตร์ประเภทนี้

**ความเสี่ยงต่อสุขภาพ**
การผลิตงานลามกซึ่งมีการหลั่งในมีการร่วมเพศแบบไม่ป้องกัน ซึ่งเพิ่มความเสี่ยงของการตั้งครรภ์ในหญิงและโรคติดต่อทางเพศสัมพันธ์ เช่น เอชไอวี หนองใน การตกขาว การติดเชื้อในช่องคลอด ความเสี่ยงของโรคติดต่อทางเพศสัมพันธ์เพิ่มขึ้นมากในการหลั่งในทวารหนัก
ในปี 2547 ในกรณีที่แพร่หลายมาก นักแสดงหญิงงานลามกมือใหม่ ลารา ร็อกซ์ (Lara Roxx) ได้รับโรคติดต่อหลายชนิดรวมทั้งเอชไอวีจากดาร์เรน เจมส์ (Darren James) ขณะถ่ายทำฉากที่มีการหลั่งในทวารหนัก เจมส์ได้รับเอชไอวีจากการมีเพศสัมพันธ์ทางทวารหนักแบบไม่ป้องกันกับหญิงคนหนึ่งขณะเดินทางไปประเทศบราซิล ผลการทดสอบเอชไอวีของเขาให้ผลลบหลังเขาเดินทางกลับครั้งนั้น และแพร่เชื้อให้นักแสดงหญิง 3 จาก 13 คนที่เขาทำงานด้วยก่อนการทดสอบให้ผลบวกในการทดสอบครั้งถัดมาและเลิกแสดง

**อ้างอิง**

**แหล่งข้อมูลอื่น**
หมวดหมู่:งานลามก
หมวดหมู่:กิจกรรมทางเพศ
หมวดหมู่:การหลั่งน้ำอสุจิ
โรงเรียนเวียงนครวิทยาคม

โรงเรียนเวียงนครวิทยาคม (อักษรย่อ ว.น.ค.) เป็นโรงเรียนมัธยมขนาดกลาง สังกัดกรมสามัญศึกษา กระทรวงศึกษาธิการ ตั้งอยู่ในพื้นที่อำเภอภูเวียง จังหวัดขอนแก่น ประกาศจัดตั้งเมื่อวันที่ 8 พฤษภาคม พ.ศ. 2540 จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนักเรียนมากกว่า 500 คน และบุคลากรทางการศึกษาอีกกว่า 37 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 25 สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 50 ไร่
ในปี พ.ศ. 2537-2539 เป็นสาขาของโรงเรียนภูเวียงวิทยาคม
ต่อมาในปี พ.ศ. 2540 ได้แยกออกมาเป็นโรงเรียนเวียงนครวิทยาคมในปัจจุบัน

**อ้างอิง**

**แหล่งข้อมูลอื่น**
  เว็บไซต์หลักโรงเรียนเวียงนครวิทยาคม date=2016-03-04 - โรงเรียนเวียงนครวิทยาคม- area=101725
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2540
หมวดหมู่:อำเภอภูเวียง
เจเรมี ไอเอินส์

เจเรมี จอห์น ไอเอินส์ (Jeremy John Irons; เกิด 19 กันยายน ค.ศ. 1948) เป็นนักแสดงชาวอังกฤษ หลังจากได้รับการฝึกฝนที่โรงละครบริสตอลโอลด์วิค ไอเอินส์เริ่มแสดงละครเวทีครั้งแรกในปี 1969 รับบทเป็น จอห์นเดอะแบ็พติส ใน Godspell หลังจากนั้นเขาก็ร่วมแสดงกับคณะเวสต์เอ็นด์และสแตรตเฟิร์ดอะพอนเอวอน จนเริ่มเป็นที่รู้จักใน Richard II ของบริษัทรอยัลเชคสเปีย เขาแสดงละครบรอดเวย์ครั้งแรกใน The Real Thin ของทอม สต็อพพาร์ด ซึ่งทำให้เขาได้รับรางวัลดราม่าลีกอะวอดส์และรางวัลโทนี สาขานักแสดงนำชายยอดเยี่ยม
ในปี 1981 ไอเอินส์เริ่มมีชื่อเสียงจากละครชุดเรื่อง ไบรด์สเฮดรีวิซิตทิด เขาได้รับรางวัลลูกโลกทองคำ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลเอมมี หลังจากนั้นเขาแสดงนำในภาพยนตร์เรื่อง The French Lieutenant’s Woman ร่วมกับเมอริล สตรีพ เขายังได้รับรางวัลวาไรตีคลับอะวอดส์ สาขานักแสดงนำชายยอดเยี่ยม และได้รับการเสนอชื่อเข้าชิงรางวัลแบฟตา จากนั้นในปี 1990 เขารับบทเป็น ซาน ตาวอน ยูโร ผู้ถูกกล่าวหาว่าเป็นฆาตกร ใน Reversal of Fortune สำหรับบทนี้ไอเอินส์ได้รับรางวัลหลายสถาบัน รวมถึงรางวัลออสการ์ สาขานักแสดงนำชายยอดเยี่ยม

**อ้างอิง**

**แหล่งข้อมูลอื่น**
 460-  เว็บไซต์หลักของเจเรมี ไอรอนส์-  เจเรมี ไอรอนส์ ข้อมูลส่วนตัว date=2008-03-16  โดย เดอะเดลีเทเลกราฟ (13 มีนาคม 2008)
หมวดหมู่:บุคคลที่เกิดในปี พ.ศ. 2491
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษ
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:ศิษย์เก่าของโรงละครบริสตอลโอลด์วิค
หมวดหมู่:นักแสดงภาพยนตร์ชายชาวอังกฤษ
หมวดหมู่:นักแสดงละครเวทีชายชาวอังกฤษ
หมวดหมู่:นักแสดงละครโทรทัศน์ชายชาวอังกฤษ
หมวดหมู่:นักแสดงพากย์เสียงชายชาวอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:ชาวอังกฤษเชื้อสายไอริช
หมวดหมู่:ผู้ที่ได้รับรางวัลโทนี
หมวดหมู่:ผู้ที่ได้รับรางวัลแอนนี่
หมวดหมู่:นักแสดงชายชาวอังกฤษในศตวรรษที่ 20

หมวดหมู่:นักแสดงชายชาวอังกฤษแบ่งตามศตวรรษ
หมวดหมู่:นักแสดงชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21

หมวดหมู่:นักแสดงชายชาวอังกฤษแบ่งตามศตวรรษ
หมวดหมู่:นักแสดงชาวอังกฤษในศตวรรษที่ 21
หมวดหมู่:นักแสดงภาพยนตร์ชายชาวอิตาลี

หมวดหมู่:นักแสดงภาพยนตร์ชายแบ่งตามสัญชาติ
หมวดหมู่:นักแสดงชายชาวอิตาลี
หมวดหมู่:นักแสดงภาพยนตร์ชาวอิตาลี
โรงเรียนกุดขอนแก่นวิทยาคม

โรงเรียนกุดขอนแก่นวิทยาคม (อักษรย่อ ก.ข.ว.) ตำบลกุดขอนแก่น อำเภอภูเวียง จังหวัดขอนแก่น เป็นโรงเรียนมัธยมขนาดกลาง จัดการศึกษาในรูปแบบของโรงเรียนระดับมัธยมศึกษา ปัจจุบันได้จัดการเรียนการสอนในสายสามัญ รูปแบบสหศึกษา ตั้งแต่ชั้นมัธยมศึกษาปีที่ 1 - 6 มีจำนวนนักเรียน 390 คน คณะครูและบุคลากรทางการศึกษา 32 คน ซึ่งปัจจุบันจัดอยู่ในประเภทโรงเรียนมัธยมศึกษาขนาดกลาง สังกัด สำนักงานเขตพื้นที่การศึกษามัธยมศึกษาขอนแก่น สำนักงานคณะกรรมการการศึกษาขั้นพื้นฐาน กระทรวงศึกษาธิการ ซึ่งมีเนื้อที่ทั้งหมดของโรงเรียนจำนวน 57 ไร่  ก่อตั้ง เมื่อปี พ.ศ. 2528

**อ้างอิง**

**แหล่งข้อมูลอื่น**
   เว็บไซต์หลักโรงเรียนกุดขอนแก่นวิทยาคม date=2016-02-04 - โรงเรียนกุดขอนแก่นวิทยาคม- area=101725
หมวดหมู่:โรงเรียนในจังหวัดขอนแก่น
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาขอนแก่น
หมวดหมู่:โรงเรียนที่ก่อตั้งในปี พ.ศ. 2528
หมวดหมู่:อำเภอภูเวียง
หมวดหมู่:นักแสดงดัตช์

ดัตซ์
หมวดหมู่:ชาวดัตช์แบ่งตามอาชีพ
หมวดหมู่:นักแสดงชาวยุโรป
หมวดหมู่:ชาวดัตช์
พีอา ววทซ์บัค

พีอา อาลอนโซ ววทซ์บัค (Pia Alonzo Wurtzbach; เกิด 24 กันยายน ค.ศ. 1989 ) นางแบบ นักแสดง และนางงามชาวฟิลิปปินส์-เยอรมัน ซึ่งเป็นที่รู้จักกันเป็นอย่างดีในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 

**ประวัติ**
พ่อของเธอเป็นชาวเยอรมันและแม่ของเธอมาจากประเทศฟิลิปปินส์ เธอเกิดในชตุทท์การ์ท รัฐบาเดิน-เวือร์ทเทิมแบร์ค เธอจบการศึกษาระดับมัธยมศึกษาที่ ABS-CBN Distance Learning School ในเกซอนซิตี และสาขาศิลปะการประกอบอาหารที่ Center for Asian Culinary Studies ในซานฮวน เมโทรมะนิลา

**การประกวด**

**บีนีบีนิงปีลีปีนัส**
ววทซ์บัคประกวดบีนีบีนิงปีลีปีนัสมาทั้งหมด 3 ครั้งคือ ปี ค.ศ. 2013 ได้รับรางวัลรองอันดับ 1, ค.ศ. 2014 ผ่านเข้าสู่รอบ 15 คนสุดท้าย และ ค.ศ. 2015 ได้รับรางวัลชนะเลิศบีนีบีนิงปีลีปีนัส

**นางงามจักรวาล 2015**
ววทซ์บัคเป็นผู้ชนะในการประกวดนางงามจักรวาล 2015 เมื่อวันที่ 20 ธันวาคม ค.ศ. 2015 ในลาสเวกัส รัฐเนวาดา สหรัฐ ในช่วงท้ายของการประกวดพิธีกร (สตีฟ ฮาร์วีย์) ประกาศว่ามิสโคลอมเบีย อาเรียดนา กูติเอร์เรซ เป็นผู้ชนะ แต่หลังจากนั้นไม่กี่นาทีสตีฟได้กล่าวว่าเขาประกาศผลรางวัลผิด และผู้ชนะนางงามจักรวาล 2015 คือ พีอา ววทซ์บัค และเปาลินา เบกา นางงามจักรวาล 2014 ได้ถอดมงกุฎจากศีรษะของอาเรียดนา สวมให้แก่ววทซ์บัค

**อ้างอิง**

**แหล่งข้อมูลอื่น**
piawurtzbach/
หมวดหมู่:บุคคลจากชตุทการ์ท
หมวดหมู่:ผู้ชนะการประกวดนางงามจักรวาล
หมวดหมู่:คริสต์ศาสนิกชนนิกายโรมันคาทอลิกชาวฟิลิปปินส์
ต๊กกะใจ ตื่นขึ้นมา 30

ต๊กกะใจ...ตื่นขึ้นมา 30 (13 Going on 30) เป็นภาพยนตร์อเมริกัน แนวแฟนตาซี ตลกรัก ในปี ค.ศ. 2004 ที่เขียนโดย จอร์ช โกลด์สมิธ และ แคธี ยูสปา กำกับการแสดงโดย แกรี่ วินิก นำแสดงโดย เจนนิเฟอร์ การ์เนอร์, จูดี้ เกรียร์, มาร์ค รัฟฟาโล่, แอนดี้ เซอร์คิส และ เคธี่ เบเกอร์ ภาพยนตร์ได้รับความคิดเห็นเชิงบวกจากนักวิจารณ์และประสบความสำเร็จในเชิงพาณิชย์รายได้ 22 ล้านดอลลาร์สหรัฐในสัปดาห์แรก และทำรายได้เกิน 96 ล้านดอลลาร์สหรัฐ

**เนื้อเรื่อง**
ในปี ค.ศ. 1987 เจนน่าคือเด็กหญิงอายุ 13 ปี ที่กำลังจะกลายเป็นผู้หญิงเต็มตัว เจนน่ารู้สึกอึดอัดกับพ่อแม่ที่แสนซื่อของเธอ แถมเด็กในโรงเรียนก็เชิดใส่ หนุ่มหล่อที่เธอแอบปิ๊งส์ แทบไม่รู้จักชื่อของเธอด้วยซ้ำ เจนน่าไม่อยากจะคบอยู่แต่กับ แม็ตต์ แฟลมฮาฟฟ์ เพื่อนซี้ที่เป็นเพื่อนบ้านของเธอ ในวันเกิดปีที่ 13 เจนน่าต้องอับอายเมื่อเธอถูกขังอยู่ในตู้ขณะเล่นเกมส์ "เจ็ดนาทีบนสรวงสวรรค์" และทุกคนทิ้งเธอไว้แบบนั้น ขณะอยู่คนเดียวในตู้ เจนน่าได้อธิษฐานขอพรว่า ถ้าเธอสามารถโตเป็นผู้ใหญ่ได้ เธอจะมีชีวิตในแบบที่เธอต้องการเสมอมา และปาฏิหาริย์เกิดขึ้นคำขอของเธอกลายเป็นจริง 
วันต่อมาเมื่อเจนน่าหลุดออกมาจากตู้ มันกลายเป็นปี ค.ศ. 2004 และเธอมีอายุครบ 30 ปีแล้ว มากไปกว่านั้นเธอกลายเป็นหญิงสาวสวยที่ประสบความสำเร็จ (เจนนิเฟอร์ การ์เนอร์) ที่มีงานดีๆ ทำ กับมีอพาร์ทเม้นต์สวยหรูอยู่ในย่านฟิฟธ์อะเวนิว เธอเป็นผู้หญิงเท่และเป็นที่ชื่นชม แต่มีปัญหาเพียงอย่างเดียวก็คือ เธอไม่รู้เลยว่าเธอมาอยู่ตรงนั้นได้อย่างไร ในตอนแรกเจนน่ารู้สึกกลัว แต่สุดท้ายเธอกลับเพลิดเพลินไปกับชีวิตใหม่ของเธอ ในไม่ช้าเจนน่าพบว่ามีบางสิ่งบางอย่างขาดหายไป นั่นก็คือแม็ตต์ (มาร์ค รัฟฟาโล่) เมื่อเจนน่าออกตามหาเขาทำให้เธอได้รู้ว่า เธอเลิกติดต่อกับแม็ตต์กันนานแล้ว และเขากำลังจะแต่งงาน เจนน่าจึงตัดสินใจที่จะฉวยโอกาสครั้งที่ 2 กับรักแรกพบ และเธอหวังว่าทุกอย่างคงยังไม่สายเกินไป

**นักแสดง**
 เจนนิเฟอร์ การ์เนอร์ รับบทเป็น เจนน่า ริงก์
** คริส บี.อัลเลน รับบทเป็น เจนน่าวัยเด็ก- มาร์ค รัฟฟาโล่ รับบทเป็น แม็ตต์ แฟลมฮาฟฟ์
** ฌอน มาร์แค็ต รับบทเป็น แม็ตต์วัยเด็ก- จูดี้ เกรียร์ รับบทเป็น ลูซี่
** อเล็กซาน ไคล์ รับบทเป็น ลูซี่วัยเด็ก- แอนดี้ เซอร์คิส รับบทเป็น ริชาร์ด- เคธี่ เบเกอร์ รับบทเป็น เบฟ

**อ้างอิง**

**แหล่งข้อมูลอื่น**
 ต๊กกะใจ...ตื่นขึ้นมา 30- ต๊กกะใจ ตื่นขึ้นมา...30- ต๊กกะใจ...ตื่นขึ้นมา 30- ต๊กกะใจ...ตื่นขึ้นมา 30
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อเมริกัน
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐนิวเจอร์ซีย์
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์ที่ถ่ายทำในลอสแอนเจลิส
หมวดหมู่:ภาพยนตร์ที่ถ่ายทำในรัฐนิวยอร์ก
หมวดหมู่:ภาพยนตร์เดินทางข้ามเวลา
หมวดหมู่:ภาพยนตร์แฟนตาซี
เฟรเดอริก กาวแลนด์ ฮ็อปกินส์

เซอร์ เฟรเดอริก กาวแลนด์ ฮ็อปกินส์ (Frederick Gowland Hopkins; 20 มิถุนายน ค.ศ. 1861 – 16 พฤษภาคม ค.ศ. 1947) เป็นนักชีวเคมีชาวอังกฤษ เป็นหนึ่งในผู้ค้นพบวิตามินและค้นพบทริปโตเฟนในปี ค.ศ. 1901 เขาได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929

**ประวัติ**
เฟรเดอริก กาวแลนด์ ฮ็อปกินส์เกิดเมื่อวันที่ 20 มิถุนายน ค.ศ. 1861 ที่เมืองอีสต์บอร์น ประเทศอังกฤษ เรียนที่โรงเรียนนครลอนดอน ก่อนจะเรียนต่อที่มหาวิทยาลัยลอนดอน หลักสูตรนานาชาติและโรงเรียนแพทย์ของโรงพยาบาลกายส์ หลังเรียนจบเขาเป็นอาจารย์สอนสรีรวิทยาและพิษวิทยาที่โรงพยาบาลกายส์
ในปี ค.ศ. 1898 ฮ็อปกินส์แต่งงานกับเจสซี แอนน์ สตีเฟนส์ มีบุตรด้วยกัน 3 คน ในปีเดียวกันเขาได้รับคำเชิญจากเซอร์ ไมเคิล ฟอสเตอร์ให้มาร่วมงานที่ห้องปฏิบัติการในเคมบริดจ์ ต่อมาในปี ค.ศ. 1914 ฮ็อปกินส์ดำรงตำแหน่งศาสตราจารย์ด้านชีวเคมีที่มหาวิทยาลัยเคมบริดจ์ เขาเป็นศาสตราจารย์คนแรกของสาขาวิชานี้
ฮ็อปกินส์เป็นผู้หนึ่งที่ศึกษาว่าเซลล์ได้รับพลังงานอย่างไรจากกระบวนการเมตาบอลิซึม การศึกษาความสัมพันธ์ระหว่างกรดแล็กติกกับการหดตัวของกล้ามเนื้อในปี ค.ศ. 1907 ร่วมกับเซอร์ วอลเตอร์ มอร์ลีย์ เฟล็ตเชอร์ ทำให้ทราบว่าการลดลงของออกซิเจนมีผลต่อการสะสมของกรดแล็กติกในกล้ามเนื้อ ผลงานนี้ช่วยให้อาร์คิบัลด์ ฮิลล์และออตโต ฟริตซ์ เมเยอร์ฮอฟค้นพบวัฏจักรของคาร์โบไฮเดรตซึ่งเป็นแหล่งพลังงานของกล้ามเนื้อ
ในปี ค.ศ. 1912 ฮ็อปกินส์ตีพิมพ์ผลงานการทดลองให้อาหารสัตว์ด้วยโปรตีน คาร์โบไฮเดรต ไขมัน แร่ธาตุและน้ำบริสุทธิ์ เขาพบว่าสารบริสุทธิ์เหล่านี้ไม่ได้ช่วยให้สัตว์เจริญเติบโตและตั้งสมมติฐานว่าน่าจะมีสารอาหารชนิดหนึ่งที่มีปริมาณเล็กน้อยแต่จำเป็นต่อสิ่งมีชีวิต ต่อมาสารดังกล่าวคือ "วิตามิน" จากการทดลองนี้ ทำให้ฮ็อปกินส์ได้รับรางวัลโนเบลสาขาสรีรวิทยาหรือการแพทย์ร่วมกับคริสตียาน ไอก์มัน ในปี ค.ศ. 1929
ในช่วงสงครามโลกครั้งที่หนึ่ง ฮ็อปกินส์ได้ศึกษาเนยเทียมและแนะนำให้ผสมวิตามินลงในเนยเทียมเพื่อเพิ่มคุณค่าทางโภชนาการ
ในปี ค.ศ. 1921 ฮ็อปกินส์ค้นพบกลูตาไธโอนในเนื้อเยื่อสัตว์ ในครั้งแรกเขาเสนอว่ากลูตาไธโอนเป็นสารประกอบระหว่างกรดกลูตามิกชนิดไดเพปไทด์กับซิสตีอีน แต่ต่อมาในปี ค.ศ. 1929 เขาเสนอใหม่ว่าเป็นกรดกลูตามิกชนิดไตรเพปไทด์ ซิสตีอีนและไกลซีน ข้อเสนอนี้ได้รับการยืนยันจากงานของเอ็ดเวิร์ด แคลวิน เคนดัลล์
เฟรเดอริก กาวแลนด์ ฮ็อปกินส์เสียชีวิตเมื่อวันที่ 16 พฤษภาคม ค.ศ. 1947 ที่เมืองเคมบริดจ์ ประเทศอังกฤษ

**อ้างอิง**

**แหล่งข้อมูลอื่น**
 เฟรเดอริก กาวแลนด์ ฮ็อปกินส์-  Sir Frederick Hopkins - Biographical - Nobelprize.org
หมวดหมู่:บุคคลจากอีสต์บอร์น
หมวดหมู่:นักชีววิทยาชาวอังกฤษ
หมวดหมู่:นักเคมีชาวอังกฤษ
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวอังกฤษผู้ได้รับรางวัลโนเบล
หมวดหมู่:ภาคีสมาชิกราชสมาคมแห่งลอนดอน
หมวดหมู่:เซอร์
หมวดหมู่:ศิษย์เก่าจากคิงส์คอลเลจลอนดอน
หมวดหมู่:บุคคลจากมหาวิทยาลัยเคมบริดจ์